Annex 3.3.2.B

Līgums Nr. \_\_\_

**Līgums**

**Par publiskās lietošanas dzelzceļa infrastruktūras izmantošanu**

*Līguma datums ir pēdējā pievienotā drošā elektroniskā paraksta un laika zīmoga datums*

VAS “Latvijas dzelzceļš”, reģ. Nr.40003032065, turpmāk - Pārvaldītājs, kā valsts publiskās lietošanas dzelzceļa infrastruktūras pārvaldītājs, valdes priekšsēdētāja \_\_\_\_\_\_\_\_\_\_\_ personā, kurš rīkojas saskaņā ar 202\_.gada \_\_.\_\_\_\_\_\_\_ valdes lēmumu Nr. \_\_\_\_\_\_\_\_\_ un valdes locekļa \_\_\_\_\_\_\_\_\_\_\_\_\_\_\_ personā, kurš rīkojas saskaņā ar 202\_\_.gada \_\_.\_\_\_\_\_\_\_ valdes lēmumu \_\_\_\_\_\_\_\_\_\_\_\_\_\_\_, no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, reģ. Nr. \_\_\_\_\_\_\_\_\_\_\_\_\_\_\_, turpmāk – Pārvadātājs, valdes locekļa \_\_\_\_\_\_\_\_\_\_\_ personā, kurš rīkojas saskaņā ar Statūtiem , no otras puses,

kopā vai atsevišķi arī sauktas Puses vai Puse, vienojas noslēgt līgumu „Par publiskās lietošanas dzelzceļa infrastruktūras izmantošanu”, turpmāk – Līgums, šādā redakcijā:

1. **Līguma priekšmets**

1.1. Līguma priekšmets ir Pušu saistības, Pārvadātājam izmantojot publiskās lietošanas dzelzceļa infrastruktūru, kuras pārvaldītājs ir VAS “Latvijas dzelzceļš”, turpmāk Līgumā – dzelzceļa infrastruktūra, dzelzceļa kravu pārvadājumu veikšanai Latvijas Republikas teritorijā.

1.2. Pārvaldītājs sniedz Pārvadātājam dzelzceļa infrastruktūras izmantošanas pakalpojumus, tas ir, Dzelzceļa likuma 12.1 panta pirmajā daļā minēto minimālā piekļuves pakalpojumu kompleksa un piekļuves dzelzceļa infrastruktūrai, kas savieno infrastruktūru ar apkalpes vietām, turpmāk - dzelzceļa infrastruktūras pakalpojums, kas ietver:

1.2.1. tiesības izmantot Pārvadātājam piešķirto dzelzceļa infrastruktūras jaudu;

1.2.2. dzelzceļa infrastruktūras (arī atzarojumu un pārmiju) izmantošanu;

1.2.3. vilcienu kustības vadību, ietverot signalizēšanu, regulēšanu, dispečera pakalpojumus un saziņu, kā arī informācijas sniegšanu par vilcienu kustību;

1.2.4. vilces elektroapgādes iekārtu izmantošanu, kur tās ir pieejamas;

1.2.5. citu informāciju, kas nepieciešama, lai sniegtu dzelzceļa infrastruktūras pakalpojumus, kam iedalīta dzelzceļa infrastruktūras jauda.

1.3. Pārvadātājs savas darbības veic saskaņā ar:

1.3.1. Latvijas Republikas Valsts dzelzceļa administrācijas vai Eiropas Savienības dalībvalsts attiecīgas iestādes vai institūcijas izsniegtu derīgu dzelzceļa pārvadātāja licenci, turpmāk Līgumā – Pārvadātāja licence;

1.3.2. Eiropas Savienības Dzelzceļu aģentūras izsniegtu Vienoto drošības sertifikātu, turpmāk Līgumā – Drošības sertifikāts;

1.3.3. Dzelzceļa tehniskās ekspluatācijas noteikumiem (Dzelzceļa likuma 1.panta 10.punkta izpratnē), t.sk. Pārvaldītāja normatīviem dokumentiem, kas tika izdoti, pamatojoties uz Dzelzceļa likuma 5.pantu un publicēti Pārvaldītāja tīmekļa vietnē ldz.lv.

**2. Pārvaldītāja tiesības un pienākumi**

**2.1. Pārvaldītājam ir šādas tiesības:**

2.1.1. Pārvaldītājs ir tiesīgs aizliegt Pārvadātājam izmantot dzelzceļa infrastruktūru, ja Pārvadātāja licences vai Drošības sertifikāta darbība ir apturēta vai anulēta, tiem ir beidzies derīguma termiņš, Pārvadātājs neievēro Līguma 3.2.2., 3.2.8., 3.2.10. un 3.2.18. punkta noteikumus un pēc Pārvaldītāja brīdinājuma nenovērš līgumsaistību pārkāpumu vai, ja Pārvadātājs vairāk kā 14 (četrpadsmit) kalendārās dienas pēc Pārvaldītāja attiecīga rakstiska pieprasījuma saņemšanas kavē maksājumus par Pārvaldītāja sniegtajiem dzelzceļa infrastruktūras pakalpojumiem.

2.1.2. Pārvaldītājs ir tiesīgs pieprasīt un saņemt no Pārvadātāja dokumentus un informāciju, kas ir nepieciešama pārvadājumu veikšanai, izmantojot dzelzceļa infrastruktūru.

2.1.3. Pārvaldītājs ir tiesīgs pārtraukt vilcienu kustību vai samazināt dzelzceļa infrastruktūras sliežu ceļu posma caurlaides spēju, vai grozīt Pārvaldītāja sastādīto vilcienu kustības gada grafiku tikai gadījumos un kārtībā, kas noteikta Dzelzceļa likumā un Latvijas Republikas Ministru kabineta 15.07.2016. noteikumos Nr. 472 „Publiskās lietošanas dzelzceļa infrastruktūras jaudas sadales noteikumi”.

2.1.4. Tiesību aktos noteiktajā kārtībā Pārvaldītājs ir tiesīgs uzraudzīt dzelzceļa infrastruktūras izmantošanas atbilstību dzelzceļa tehnisko ekspluatāciju reglamentējošos normatīvajos aktos, t.sk. Pārvaldītāja spēkā esošajos normatīvajos un normatīvi tehniskajos dokumentos, noteiktajām prasībām, kā arī ritošā sastāva piemērotību attiecīgajai dzelzceļa infrastruktūrai.

2.1.5. Ja Pārvaldītājs dzelzceļa infrastruktūras lietošanas uzraudzības laikā konstatē nopietnu drošības risku, t.i. Dzelzceļa tehniskās ekspluatācijas noteikumu vai Pārvaldītāja normatīvo dokumentu neievērošanas dēļ var tikt vai tiek apdraudēta satiksmes drošība, dzelzceļa infrastruktūra, cilvēku dzīvība, veselība vai vide, Pārvaldītājs jebkurā laikā var piemērot pagaidu drošības pasākumus, tostarp nekavējoties ierobežot vai apturēt attiecīgās darbības - uz laiku pārtraukt vilcienu kustību pa sliežu ceļiem. Pārvaldītājs par pagaidu drošības pasākumiem nekavējoties informē Pārvadātāju un Valsts dzelzceļa tehnisko inspekciju.

2.1.6. Pārvaldītājam ir tiesības pārbaudīt Pārvadātāja informāciju un dokumentu atbilstību Dzelzceļa tehniskās ekspluatācijas noteikumu un Pārvaldītāja normatīvo dokumentu prasībām un norādīt Pārvadātājam uz neatbilstībām.

**2.2. Pārvaldītājam ir šādi pienākumi:**

2.2.1. Piešķirt Pārvadātājam tiesības izmantot dzelzceļa infrastruktūru, kas nepieciešama kravu pārvadājumiem, nodrošinot Pārvadātājam tiesības izmantot dzelzceļa infrastruktūru atbilstoši Pārvadātājam iedalītajai dzelzceļa infrastruktūras jaudai, turpmāk Līgumā – infrastruktūras jauda, un Drošības sertifikātam.

2.2.2. Uzturēt dzelzceļa infrastruktūru tādā stāvoklī, lai nodrošinātu drošu vilcienu kustību saskaņā ar Dzelzceļa tehniskās ekspluatācijas noteikumiem.

2.2.3. Organizēt vilcienu kustību saskaņā ar apstiprinātu vilcienu kustības gada grafiku, dzelzceļa infrastruktūras jaudas sadales plānu un dzelzceļa infrastruktūras operatīvo jaudas sadales plānu, noteiktā kārtībā informējot Pārvadātāju par jebkuriem traucējumiem, kas ietekmē vilcienu kustību.

2.2.4. Sniegt Pārvadātājam palīdzību dzelzceļa satiksmes negadījuma seku likvidēšanai ar palīdzības vilcieniem vai ugunsdzēsības vilcieniem, kad dzelzceļa satiksmes negadījums radies dzelzceļa infrastruktūras ekspluatācijas procesā, pēc veiktajiem darbiem iesniedzot Pārvadātājam rēķinus par Pārvaldītāja izdevumiem, kas radušies sniedzot palīdzību dzelzceļa satiksmes negadījuma seku likvidēšanā.

Pieprasot Pārvadātāja palīdzību dzelzceļa satiksmes negadījuma seku novēršanai vai likvidēšanai, pēc veiktiem darbiem atlīdzināt Pārvadātāja izdevumus, pamatojoties uz Pārvadātāja izrakstītu rēķinu par Pārvadātāja izdevumiem, kas radušies palīdzot dzelzceļa satiksmes negadījuma seku likvidēšanā.

2.2.5. Aprēķināt un saņemt no Pārvadātāja maksājumus par Līguma 1.2. punktā noteiktajiem Pārvaldītāja sniegtajiem dzelzceļa infrastruktūras izmantošanas pakalpojumiem, turpmāk Līgumā – maksājumi par infrastruktūru.

2.2.6. Atbilstoši Komisijas īstenošanas regulas (ES) 2019/773 prasībām sniegt maršruta aprakstam nepieciešamo informāciju un tās izmaiņas.

**3. Pārvadātāja tiesības un pienākumi.**

**3.1. Pārvadātājam ir šādas tiesības:**

3.1.1. Izmantot dzelzceļa infrastruktūru atbilstoši Pārvadātājam izsniegtās Pārvadātāja licences un Drošības sertifikāta prasībām, kā arī saskaņā ar Latvijas Republikas Ministru kabineta 19.04.2016. noteikumu Nr.244  „Noteikumi par publiskās lietošanas dzelzceļa infrastruktūras tīkla pārskata saturu” prasībām izstrādātā Pārvaldītāja dzelzceļa tīkla pārskatā norādīto.

3.1.2. Atbilstoši publiskās lietošanas dzelzceļa infrastruktūras pārvaldītāja būtisko funkciju veicēja AS “LatRailNet”, turpmāk Līgumā – Pārvaldītāja būtisko funkciju veicējs, spēkā esošai Publiskās lietošanas dzelzceļa infrastruktūras jaudas sadales shēmai un 15.07.2016. noteikumu Nr. 472 „Publiskās lietošanas dzelzceļa infrastruktūras jaudas sadales noteikumi” prasībām saskaņot Pārvadātāja kravu vilcienu kustības gada grafiku.

**3.2. Pārvadātājam ir šādi pienākumi:**

3.2.1. Veikt dzelzceļa kravu pārvadājumus atbilstoši Dzelzceļa tehniskās ekspluatācijas noteikumu prasībām, piešķirtai dzelzceļa infrastruktūras jaudai, ievērojot apstiprināto vilcienu kustības gada grafiku, dzelzceļa infrastruktūras jaudas sadales plānu un dzelzceļa infrastruktūras operatīvo jaudas sadales plānu.

3.2.2. Nodrošināt Dzelzceļa tehniskās ekspluatācijas noteikumu un citu normatīvo dokumentu, kas nosaka dzelzceļa tehniskā aprīkojuma un ritošā sastāva apkopes un ekspluatācijas prasības, kā arī vilcienu kustības drošības un bīstamo kravu pārvadāšanas noteikumu prasību izpildi.

3.2.3. Pēc Pārvaldītāja pieprasījuma iesniegt Pārvaldītājam kompetentu institūciju apstiprinātus vai izdotus dokumentus, kas apliecina Pārvadātāja izmantojamā ritošā sastāva atbilstību Dzelzceļa tehniskās ekspluatācijas noteikumu un citu normatīvo dokumentu prasībām.

3.2.4. Atbilstoši normatīvajos aktos noteiktajam sniegt Pārvaldītājam datus par pārvadājamām bīstamām kravām, t.sk. kravas veidu nosaukumus atbilstoši Konvencijas par preču aprakstīšanas un kodēšanas harmonizēto sistēmu (pieņemta Briselē 1983.gada 14.jūnijā) prasībām, ANO numuru, pārvadājamo kravas daudzumu, vagonu atrašanās vietu un numerāciju vilciena sastāvā.

3.2.5. Ievērojot LDz noteikumu “Dzelzceļa satiksmes negadījumu apziņošanas, reģistrācijas, izmeklēšanas un uzskaites noteikumi” prasības, paziņot Pārvaldītājam par jebkuru situāciju, kuras rezultātā var notikt vai ir noticis dzelzceļa satiksmes negadījums, avārijas situācija vai apstākļi, kas var nodarīt vai ir nodarījuši bojājumus dzelzceļa infrastruktūrai, ritošajam sastāvam, kā arī par citiem notikumiem, kas apdraud satiksmes drošību un apkārtējo vidi.

3.2.6. Pēc Pārvaldītāja pieprasījuma sniegt visu Pārvadātāja rīcībā esošo informāciju, kura ir nepieciešama dzelzceļa satiksmes negadījuma, ugunsgrēka, avārijas situācijas vai ar dzelzceļa ekspluatāciju vai pārvadājumus reglamentējošo aktu pārkāpumu saistītu notikumu seku likvidēšanai un izmeklēšanai.

3.2.7. Sadarboties ar Pārvaldītāju dzelzceļa satiksmes negadījumu seku novēršanai un, pieprasot Pārvaldītāja palīdzību dzelzceļa satiksmes negadījuma seku novēršanā vai likvidēšanā, atlīdzināt Pārvaldītājam izdevumus, pamatojoties uz tā izrakstītu rēķinu par Pārvaldītāja izdevumiem, kas radušies palīdzot dzelzceļa satiksmes negadījuma likvidēšanā. Ja Pārvadātājs pēc Pārvaldītāja pieprasījuma sniedz Pārvadātāja rīcībā esošos līdzekļus dzelzceļa satiksmes negadījuma seku likvidēšanai, pēc veiktiem darbiem Pārvadātājs iesniedz Pārvaldītājam rēķinus par Pārvadātāja izdevumiem, kas radušies palīdzot dzelzceļa satiksmes negadījuma seku likvidēšanā.

3.2.8. Pirms dzelzceļa pārvadājumu uzsākšanas vai noteikto dokumentu izmaiņu gadījumos:

- iesniegt Pārvaldītājam dokumentu, kas apliecina Pārvadātāja civiltiesiskās atbildības apdrošināšanu dzelzceļa kravu pārvadājumu pakalpojumu sniegšanai Latvijas Republikas teritorijā, ievērojot Ministru kabineta 16.08.2016. noteikumu Nr.558 "Dzelzceļa pārvadātāju licencēšanas noteikumi" 6.punkta prasības attiecībā uz seguma apmēru un apdrošināšanas polises ģeogrāfisko tvērumu;

- iesniegt procedūru rokasgrāmatu un maršruta aprakstu katram maršrutam, kā arī citus dokumentus, kuri nepieciešami pārvadājumu organizēšanai plānotajā pārvadājumu maršrutā, turpmāk informēt Pārvaldītāju par izmaiņām minētajos dokumentos;

- iesniegt pārvaldītājam visu īpašo informāciju, kas attiecas uz avārijas situāciju pārvaldību, jo īpaši attiecībā uz vilcienu glābšanas darbiem vai novietošanu atpakaļ uz sliedēm;

- veikt izmēģinājuma braucienu ar vilcienu pa plānoto pārvadājumu maršrutu saskaņā ar normatīvo dokumentu prasībām;

- iesniegt uzņēmuma atbildīgo darbinieku kontaktinformāciju, ar kuriem var sazināties gan darba laikā, gan ārpus darba laika, ja noticis dzelzceļa negadījums vai rodas pakalpojumu pārtraukums, kas rada ekspluatācijas režīma traucējumus.

3.2.9. Nodrošināt iespēju Pārvaldītājam pārliecināties par Pārvadātāja sniegto ziņu un dokumentu atbilstību pakalpojuma saņemšanas kritērijiem un netraucēt Pārvaldītājam Latvijas Republikas tiesību aktos noteiktajā kārtībā kontrolēt, kā Pārvadātājs izpilda Līguma 3.2.2.punktā minētās prasības.

3.2.10. Noformēt dzelzceļa pavadzīmes un papildsūtījumu sarakstus kravu un tukšo vagonu sūtījumiem iekšzemes un starptautiskā satiksmē un iesniegt Pārvaldītājam informāciju elektronisko datu formātā par Latvijas Republikas teritorijā veiktajiem dzelzceļa pārvadājumiem (vilcienu kilometri, bruto tonnu kilometri, neto tonnu kilometri, kravu veidi, vagonu skaits u.c. rādītāji) Pārvadātāja maksājumu par infrastruktūras izmantošanu aprēķināšanai, kā arī citu informāciju Pārvadātāja darbības uzskaitei un kontrolei saskaņā ar normatīvo dokumentu prasībām, ja šādas informācijas sniegšanu pieprasa Pārvaldītājs.

3.2.11. Apmaksāt Pārvaldītājam visus Līgumā paredzētos maksājumus.

3.2.12. Ne vēlāk kā 30 (trīsdesmit) kalendārās dienas iepriekš rakstiski informēt Pārvaldītāju par Pārvadātāja licences vai Drošības sertifikāta darbības izbeigšanos, tās iespējamu apturēšanu vai anulēšanu.

3.2.13. Nodrošināt visu datu, kas nepieciešami vilciena natūrlapas sagatavošanai vai koriģēšanai, iesniegšanu Pārvaldītājam, ievērojot Pārvaldītāja spēkā esošos noteikumu “Vilcienu natūrlapas noformēšanas noteikumi” prasības.

3.2.14. Nodrošināt vides aizsardzības likumdošanas prasību izpildi, plānot un veikt vides aizsardzības pasākumus, lai samazinātu savas darbības ietekmi uz apkārtējo vidi.

3.2.15. Ievērot Latvijas Republikas tiesību aktos noteiktos tehniskos, sanitāros un ugunsdrošības normatīvus.

3.2.16. Iepazīties un ievērot Pārvaldītāja normatīvos dokumentus attiecībā uz dzelzceļa infrastruktūras lietošanu, kas tiek izdoti, atbilstoši Dzelzceļa likuma 5.panta regulējumam, un ir publiski pieejami Pārvaldītāja tīmekļa vietnē internetā, kā arī staciju tehnisko dokumentāciju.

3.2.17. Saņemot, saskaņā ar Līguma 2.1.6. punktu, Pārvaldītāja norādi uz Pārvadātāja informācijas vai dokumenta neatbilstību Dzelzceļa tehniskās ekspluatācijas noteikumu un Pārvaldītāja normatīvo dokumentu prasībām, veikt to pilnveidošanu atbilstoši Pārvaldītāja norādījumiem un informēt par to Pārvaldītāju.

3.2.18. Nodrošināt pārvadājumos izmantojama ritošā sastāva tehnisko pārbaudi un atbilstību tehniskajam prasībām, lai pārvadātāja ritošā sastāva izmantošana nepieļautu dzelzceļa infrastruktūras tehniskā stāvokļa pasliktināšanos virs noteiktajiem normatīviem (dabiskais nolietojums u.c.) vai bojāšanu.

**4. Norēķinu kārtība**

4.1. Maksu par Dzelzceļa likuma 12.1 panta pirmajā daļā minēto minimālo piekļuves pakalpojumu kompleksu un par piekļuvi dzelzceļa infrastruktūrai, kas savieno infrastruktūru ar apkalpes vietām, turpmāk Līgumā – dzelzceļa infrastruktūras maksa, nosaka saskaņā ar Pārvaldītāja būtisko funkciju veicēja apstiprinātajiem (valdes 30.06.2017. lēmums Nr.JALP-1.3/05-2017) „Maksas aprēķināšanas shēma” noteikumiem, turpmāk Līgumā – Maksas aprēķināšanas shēma, un ievērojot citus saistošos tiesību aktus.

4.2. Norēķini par dzelzceļa infrastruktūras izmantošanas pakalpojumiem tiek veikti saskaņā ar Pārvaldītāja būtisko funkciju veicēja apstiprināto noteikumu „Maksas iekasēšanas shēma” (valdes 30.06.2017. lēmums Nr.JALP-7.6/02-2017, ar grozījumiem), turpmāk Līgumā – Maksas iekasēšanas shēma, prasībām.

4.3. Pārvadātājs maksā Pārvaldītājam aprēķināto maksu par izmantotiem Līguma 1.2. un 4.1. punktos minētiem infrastruktūras izmantošanas pakalpojumiem, pamatojoties uz Pārvaldītāja izsniegto elektroniski sagatavotu rēķinu un norēķinu informāciju par dzelzceļa infrastruktūras pakalpojumu izmantošanu, ievērojot Latvijas Republikas tiesību aktu noteikumus attiecībā uz rēķinu elektronisku sagatavošanu, nosūtīšanu, saņemšanu un saglabāšanu.

4.4. Pārvadātājs apmaksā Pārvaldītāja izrakstīto rēķinu 5 (piecu) darba dienu laikā pēc rēķina saņemšanas.

4.5. Puses vienojas, ka datus, rēķinus un Maksas iekasēšanas shēmas prasībām atbilstošu norēķinu sarakstu par vilcienu nobraukumiem Pārvaldītājs sniedz Pārvadātājam, izmantojot elektroniskos saziņas līdzekļus uz e-pasta \_\_\_\_\_\_\_\_\_\_, un Pārvadātājs sniedz Pārvaldītājam, izmantojot elektroniskos saziņas līdzekļus uz e-pasta adresi rekini@ldz.lv. Rēķina autentiskuma pārbaudes nolūkos Puses rēķinā norāda likumā “Par grāmatvedību” noteiktos rekvizītus, kā arī citus rekvizītus, lai elektroniski sagatavoto un nosūtīto rēķinu varētu uzskatīt par nodokļu rēķinu Pievienotās vērtības nodokļa likuma izpratnē. Puses vienojas, ka Pārvaldītāja rēķins elektroniskā veidā tiek nosūtīts no e-pasta adreses rekini@ldz.lv un Pārvadātāja rēķins no e-pasta adreses \_\_\_\_\_\_\_\_\_\_. Par norēķinu informācijas un infrastruktūras maksas rēķina saņemšanas dienu uzskatāma diena, kad Puse ir saņēmusi infrastruktūras maksas rēķinu, kas nosūtīts, izmantojot oficiālos elektroniskos saziņas līdzekļus.

4.6. Pārvadātāja darbība, kas saistīta ar dzelzceļa infrastruktūras pakalpojumu izmantošanu, tiek reģistrēta, izmantojot Pārvadātāja faktiskos reģistrētos un sniegtos datus Pārvaldītāja datu informācijas sistēmās.

Pārvaldītājs veic datu uzskaiti un apstrādi par Pārvadātāja darbību, kas saistīta ar dzelzceļa infrastruktūras pakalpojumu izmantošanu. Apstrādātos datus Pārvaldītājs nosūta Pārvadātājam norēķinu formā, turpmāk – norēķinu informācija, ievērojot Maksas iekasēšanas shēmā noteiktās prasības.

4.7 Puses atzīst Līguma 4.6. punktā noteiktās Pārvadātāja darbības, kas saistītas ar dzelzceļa infrastruktūras pakalpojumu izmantošanu, datu apstrādes rezultātus dzelzceļa infrastruktūras maksas rēķina izrakstīšanai un informācijas apstrādei.

4.8. Puses vienojas, ka Līguma noteiktajā kārtībā elektroniski sagatavotie, nosūtītie un saņemtie rēķini būs abām Pusēm saistoši un tiks uzskatīti par dzelzceļa infrastruktūras maksas rēķiniem.

4.9. Puses informē viena otru par e-pasta adreses, norēķinu kontu vai citu rekvizītu izmaiņām, kas nepieciešami maksājumu par infrastruktūru un saistītiem norēķiniem, nosūtot vēstuli otrai Pusei ar Puses paraksta tiesīgo personu parakstiem. Par izmaiņām Pusei jāziņo nekavējoties, bet ne vēlāk kā 3 (trīs) darba dienas pirms nākošā maksājuma veikšanas.

4.10. Ja Pārvadātājs kavē  Pārvaldītāja izsniegtā rēķina samaksu, Pārvaldītājam, pamatojoties uz Civillikuma 1668.³ pantu, ir tiesības pieprasīt no Pārvadātāja samaksāt nokavējuma procentus, ja Maksas iekasēšanas shēma vai citi saistošie dokumenti neparedz citus ar maksājumu kavējumiem saistītu maksājumu noteikumus.

4.11. Pārvaldītājs vienojas ar Pārvadātāju, ka gadījumā, ja Pārvaldītājam atbilstoši Līguma 2.1.1. punktam rodas tiesības piemērot aizliegumu vai tiek piemērots aizliegums Pārvadātājam izmantot dzelzceļa infrastruktūru, Pārvadātājam pēc Pārvaldītāja rakstiska pieprasījuma saņemšanas, lai izmantotu dzelzceļa infrastruktūru, ir jāveic parāda un nokavējuma procentu samaksa, kā arī papildus jāsniedz finanšu nodrošinājums, kura lielumu aprēķina kā vidējo 2 (divu) mēnešu maksājumu summu no iepriekšējo 6 (sešu) mēnešu laika periodā Pārvadātājam aprēķinātiem maksājumiem par dzelzceļa infrastruktūras izmantošanas pakalpojumiem. Finanšu nodrošinājums var tikt aizvietots ar Pārvaldītājam iesniegtu bankas galvojumu noteiktajā apmērā.

Pārvaldītājs ir tiesīgs ieturēt finanšu nodrošinājumu Pārvadātāja turpmāko parādu saistību, kas rodas līdz Līguma beigu saistību segšanai, kā arī pieprasīt Pārvadātājam 3 (trīs) dienu laikā papildināt finanšu nodrošinājuma summu līdz 4.11. punktā noteiktajam apmēram.

Iesniegtajam bankas galvojumam, kā Līguma nodrošinājumam, ir jābūt spēkā Līguma darbības laikā un vismaz 45 (četrdesmit piecas) kalendārās dienas pēc Līguma saistību galīgās izpildes brīža, izbeidzoties Līguma termiņam vai pārtraucot Līgumu pirms termiņa.

**5. Pušu atbildība**

**5.1. Pārvaldītāja atbildība:**

5.1.1. Pārvaldītājs ir atbildīgs par savas rīcības (darbības vai bezdarbības) rezultātā nodarītu personisku zaudējumu vai kaitējumu (nāvi, miesas bojājumiem vai citu fizisku vai garīgu kaitējumu), kustamam un nekustamam īpašumam nodarītu kaitējumu, ja tas nodarīts Pārvadātājam vai tā darbiniekiem dzelzceļa infrastruktūras izmantošanas laikā.

5.1.2. Pārvaldītājs ir atbildīgs par savas rīcības (darbības vai bezdarbības) rezultātā dzelzceļa infrastruktūras izmantošanas laikā Pārvadātājam nodarītajiem finansiāliem zaudējumiem, kas radušies Pārvadātājam sakarā ar pārvadājuma līguma neizpildīšanu vai neatbilstošu izpildīšanu.

5.1.3. Pārvaldītājs tiek atbrīvots no atbildības par personisku zaudējumu vai kaitējumu, kas nodarīts Pārvadātāja darbiniekiem un 5.1.2.punktā minētajiem Pārvaldītāja finansiāliem zaudējumiem, ja:

5.1.3.1. negadījumu, kura rezultātā radies zaudējums vai kaitējums, izraisījuši apstākļi, no kuriem Pārvaldītājs, neraugoties uz šādos apstākļos nepieciešamās rīcības īstenošanu, nespēja izvairīties, un kuru sekas tas nebija spējīgs novērst;

5.1.3.2. negadījums, kura rezultātā radies zaudējums vai kaitējums, noticis cietušās personas vainas dēļ;

5.1.3.3. negadījums, kura rezultātā radies zaudējums vai kaitējums, noticis trešās personas darbību dēļ, no kurām Pārvaldītājs, neraugoties uz šādos apstākļos nepieciešamās rīcības īstenošanu, nespēja izvairīties, un kuru sekas tas nebija spējīgs novērst.

5.1.4. Pārvaldītājs tiek atbrīvots no atbildības kustama un nekustama īpašuma zaudējuma vai bojājuma gadījumā un gadījumā, kad noticis ar 5.1.2. punktā minētais zaudējums, ja zaudējums vai kaitējums radies Pārvadātāja vainas dēļ vai Pārvadātāja rīkojuma rezultātā, kas nav attiecināms uz Pārvaldītāju, vai tādu apstākļu rezultātā, no kuriem Pārvaldītājs nespēja izvairīties, un kuru sekas tas nebija spējīgs novērst.

5.1.5. Ja plānotā tehnoloģiskā pārtraukuma (loga) ilguma pārsniegšanas gadījumā notiek vilcienu kustības aizturēšana un/vai vilciena atcelšana (uzskaite tiek veikta pēc spēkā esošas Pārvaldītāja noteiktas izpildītā vilcienu kustības grafika analīzes un uzskaites kārtības), Pārvaldītājs apņemas izmaksāt Pārvadātājam kompensāciju, ja to paredz Latvijas Republikas Ministru kabineta 15.07.2016. noteikumi Nr. 471 „Noteikumi par dzelzceļa tīklā piemērojamiem darbības uzlabošanas shēmas pamatprincipiem” un Pārvaldītāja būtisko funkciju veicēja apstiprinātā Maksas aprēķināšanas shēma un Publiskās lietošanas dzelzceļa infrastruktūras tīkla darbības uzlabošanas shēma (30.06.2017. Nr. JALP-7.6/03-2017).

* 1. **Pārvadātāja atbildība:**

5.2.1. Pārvadātājs ir atbildīgs par savas rīcības (darbības vai bezdarbības) rezultātā nodarītu personisku zaudējumu vai kaitējumu (nāvi, miesas bojājumiem vai citu fizisku vai garīgu kaitējumu), kustamam un nekustamam īpašumam nodarītu kaitējumu, kas nodarīti Pārvaldītājam vai tā darbiniekiem dzelzceļa infrastruktūras izmantošanas laikā izmantotā ritošā sastāva, personāla vai pārvadātās kravas dēļ;

5.2.2. Pārvadātājs tiek atbrīvots no atbildības par zaudējumu vai personisku kaitējumu, ja:

5.2.2.1. negadījumu, kura rezultātā radies zaudējums vai kaitējums, izraisījuši apstākļi, kas nav saistīti ar Pārvadātāja darbību, no kuriem Pārvadātājs, neraugoties uz šādos apstākļos nepieciešamās rīcības īstenošanu, nespēja izvairīties, un kuras sekas tas nebija spējīgs novērst;

5.2.2.2. negadījums, kura rezultātā radies zaudējums vai kaitējums, noticis cietušās personas vainas dēļ;

5.2.2.3. negadījums, kura rezultātā radies zaudējums vai kaitējums, noticis trešās personas darbību dēļ, no kurām Pārvadātājs, neraugoties uz šādos apstākļos nepieciešamās rīcības īstenošanu, nespēja izvairīties, un kuru sekas tas nebija spējīgs novērst.

5.2.3. Pārvadātājs tiek atbrīvots no atbildības par zaudējumu vai kaitējumu, kas radies Pārvaldītāja vainas dēļ vai Pārvaldītāja rīkojuma rezultātā, kas nav attiecināms uz Pārvadātāju, vai tādu apstākļu rezultātā, no kuriem Pārvadātājs nespēja izvairīties, un kuru sekas tas nebija spējīgs novērst.

5.2.4. Ja Pārvadātāja rīcības (darbības vai bezdarbības) dēļ notikusi sliežu ceļa un apkārtējās vides piesārņošana virs pieļaujamās koncentrācijas, vai cita veida piesārņošana, kas rada negatīvu ietekmi uz apkārtējo vidi vai dzelzceļa infrastruktūras sliežu ceļa uzturēšanu, Pārvadātājam jākompensē Pārvaldītājam tiešie zaudējumi, kas saistīti ar šā piesārņojuma pieļaušanu un likvidēšanu.

5.2.5. Ja Pārvaldītāja būtisko funkciju veicējs saskaņā ar Pārvadātāja pieprasījumu atceļ vai nozīmē vilcienu līdz Līguma 3.1.2. punktā minētajos normatīvajos dokumentos noteiktā termiņa notecējumam, Pārvadātājs par atceltu vilcienu izmaksā Pārvaldītājam kompensāciju, ja to paredz Latvijas Republikas Ministru kabineta 15.07.2016. noteikumi Nr. 471 „Noteikumi par dzelzceļa tīklā piemērojamiem darbības uzlabošanas shēmas pamatprincipiem” un Pārvaldītāja būtisko funkciju veicēja apstiprinātā Maksas aprēķināšanas shēma un Publiskās lietošanas dzelzceļa infrastruktūras tīkla darbības uzlabošanas shēmas noteikumi (30.06.2017. Nr. JALP-7.6/03-2017).

5.3. Apstākļi, kas var būt par pamatu Pārvaldītāja vai Pārvadātāja atbildībai vai atbrīvošanai no tās, jāpierāda tai Pusei, kas uz tiem atsaucas.

5.4. Puses atbild par tiem zaudējumiem, kas ir nodarīti otrai Pusei pilnīgi vai pienācīgā kārtā neizpildot šajā Līgumā norādītos pienākumus, vai arī neievērojot Latvijas Republikā spēkā esošos normatīvos aktus.

5.5. Ja atbildības apmērs nav tieši norunāts Līgumā, vainīgā Puse atlīdzina otrai Pusei tiešos zaudējumus Latvijas Republikas Civillikuma izpratnē.

5.6. Ja tiek konstatēts dzelzceļa infrastruktūras bojājums Pārvadātāja izmantota ritošā sastāva (vilce un vagoni) tehniskā stāvokļa dēļ, Pārvaldītājam ir tiesības pieprasīt, bet Pārvadātājam ir pienākums papildus minētā gadījuma rezultātā radušo zaudējumu atlīdzināšanai par līgumsaistību nepienācīgo izpildi samaksāt Pārvaldītājam līgumsodu 10% apmērā no minētā gadījuma rezultātā nodarīto zaudējumu summas.

5.7. Līguma 5.1.5.punktā un 5.2.5.punktā minēto gadījumu uzskaite tiek veikta saskaņā ar Pārvaldītāja noteikto izpildītā vilcienu kustības grafika analīzes un uzskaites kārtību vai citu Pārvaldītāja dokumentu, kas aizvieto minēto dokumentu.

5.8. Puses ir atbildīgas par savu saistību izpildi. Puses ir tiesīgas iesaistīt Līguma izpildē trešās personas un ir savstarpēji atbildīgas par šo personu darbības vai bezdarbības rezultātā radītajiem zaudējumiem.

1. **Nepārvaramas varas apstākļi**

6.1. Puses tiek atbrīvotas no atbildības par pilnīgu vai daļēju līgumsaistību neizpildīšanu nepārvaramas varas apstākļu ietekmes dēļ. Tie ir dabas katastrofas, plūdi, ugunsgrēks, streiks, tiesas aizliegums, valsts varas lēmumi, trešo personu prettiesiska rīcība u.c. apstākļi, kurus Puses nevarēja ne paredzēt, ne novērst. Puse var atsaukties uz nepārvaramas varas apstākļiem, ja pierāda, ka šie apstākļi tieši ietekmēja Līguma saistību izpildi. Pie nepārvaramas varas apstākļiem tiek pieskaitīti arī traucējumi informācijas saņemšanā, kurus ir izraisījis sakaru operators, un traucējumi elektroenerģijas piegādē, ja kāds no šajā teikumā minētajiem traucējumiem Izpildītājam ir pilnīgi vai daļēji liedzis izpildīt savas līgumsaistības.

6.2. Puse, kas nevar izpildīt savas saistības nepārvaramas varas apstākļu dēļ, nekavējoties, bet ne vēlāk kā diennakts laikā no brīža, kad tai kļuva zināms vai bija jāzina par šo apstākļu iestāšanos, paziņo rakstveidā par to otrai Pusei. Pēc paziņojuma saņemšanas un gadījumā, ja otra Puse piekrīt, ka paziņojumā aprakstītie apstākļi ir Līguma 6.1. punktā minētie, Puses vienojas par rīcību šo apstākļu pārvarēšanai vai to seku samazināšanai.

1. **Pārējie noteikumi**

7.1. Puses vienojas, ka Līguma darbības laikā piemēros spēkā esošos tiesību aktus. Gadījumā, ja Līguma darbības laikā tiks grozīti tiesību akti, uz kuriem ir atsauces Līgumā un/vai kuri tiek piemēroti Līguma izpildes laikā, Puses piemēros atbilstīgās tiesību normas attiecīgajā brīdī spēkā esošajā redakcijā.

7.2. Priekšlikumus par Līguma grozījumiem Puse iesniedz rakstiski otrai Pusei, kura atbild rakstiski 15 (piecpadsmit) kalendāro dienu laikā no priekšlikuma saņemšanas dienas.

 Līguma grozījumi ir spēkā, ja Puses panākušas rakstisku vienošanos, kas tiek pievienota Līgumam kā neatņemama sastāvdaļa.

7.3. Katra Puse ir tiesīga vienpusēji izbeigt Līgumu gadījumā, ja otra Puse neizpilda savas līgumsaistības. Šajā gadījumā Puse, kura izbeidz Līgumu, iesniedz otrai Pusei rakstveida paziņojumu par Līguma izbeigšanu un dod tai vismaz 30 (trīsdesmit) dienu termiņu attiecīgā pārkāpuma novēršanai. Ja paziņojumā norādītajā termiņā pārkāpums nav novērsts, Līgums tiek uzskatīts par automātiski izbeigtu nākamajā dienā pēc paziņojumā norādītā termiņa.

7.4. Līgums var tikt izbeigts jebkurā laikā Pusēm savstarpēji rakstveidā vienojoties, ja viena no Pusēm par Līguma izbeigšanu rakstveidā paziņo otrai Pusei vismaz 30 (trīsdesmit) kalendārās dienas pirms plānotā Līguma izbeigšanas datuma.

7.5. Jebkurš strīds, nesaskaņas vai prasība, kas izriet no Līguma, kas skar to, vai tā pārkāpšanu, izbeigšanu vai spēkā neesamību tiek risināts sarunu ceļā. Ja  strīds, nesaskaņas vai prasība netiek atrisināta, ieinteresētai pusei ir tiesības nodot strīdu izšķiršanai Latvijas Republikas tiesā pēc piekritības.

7.6. Līgums stājas spēkā no parakstīšanas brīža un darbojas laika periodā, kurā Pārvadātājam ir piešķirta Pārvadātāja licence un izsniegts spēkā esošs Drošības sertifikāts dzelzceļa kravu pārvadājumu veikšanai Latvijas Republikas teritorijā, kā arī Pārvaldītāja būtisko funkciju veicējs ir piešķīris dzelzceļa infrastruktūras jaudu dzelzceļa kravu pārvadājumiem Latvijas teritorijā.

7.7. Līgums ir spēkā līdz 202\_\_.gada \_\_.\_\_\_\_\_\_\_\_\_\_\_ un Līgums automātiski tiek pagarināts uz katru nākamo vilcienu kustības grafika periodu, pie nosacījuma, ja izpildās 7.6. punkta nosacījumi Līguma pagarināšanas datumam sekojošajā dzelzceļa infrastruktūras jaudas sadales plāna un vilcienu kustības grafika periodā.

7.8. Līguma noteikumi, kā arī informācija, kas saistīta ar Pušu sadarbību vai kas nonākusi vienas Puses rīcībā par otru Pusi Līguma izpildes rezultātā, uzskatāma par Pušu komercnoslēpumu, un tā bez iepriekšējas rakstiskas otras Puses piekrišanas nav izpaužama trešajām personām Līguma darbības laikā un pēc tam. Šis pienākums neattiecas uz informāciju, kura ir publiski pieejama un informāciju, kas atklājama attiecīgām valsts institūcijām saskaņā ar spēkā esošajiem tiesību aktiem, ja tā tiek sniegta šīm institūcijām tiesību aktos noteiktajos gadījumos un kārtībā.

Puses saņemto komercnoslēpumu saturošo informāciju apņemas izmantot vienīgi Līguma 1.1. punktā norādītajam mērķim, ievērojot Pušu komercintereses un šo konfidencialitātes pienākumu.

7.9. Puses apliecina, ka tās ir informētas, ka otras Puses iesniegtos personas datus, ja tas nepieciešams dzelzceļa infrastruktūras pakalpojumu sniegšanai, drīkst apstrādāt tikai saskaņā ar Līgumā priekšmetu un  Līgumā noteiktajā apjomā un saskaņā ar spēkā esošo tiesību aktu prasībām.

Puses apņemas nodrošināt spēkā esošajiem tiesību aktiem atbilstošu aizsardzības līmeni otras Puses iesniegtajiem personas datiem. Puses apņemas nenodot tālāk trešajām personām otras Puses iesniegtos personas datus. Ja saskaņā ar spēkā esošajiem tiesību aktiem Pusei var rasties šāds pienākums, tā pirms personas datu nodošanas informē par to otru Pusi, ja vien to neaizliedz spēkā esošie tiesību akti.

Katra no Pusēm patstāvīgi ir atbildīga datu subjekta priekšā par personas datu aizsardzības un apstrādes noteikumu neievērošanu un, ja tiek konstatēta konkrētas Puses atbildība, tai jāapmierina datu subjekta prasījumi saistībā ar personas datu pārkāpumu un tā novēršanu, kā arī jāapmaksā ar personas datu pārkāpumu saistītie administratīvie sodi un jāatlīdzina ar tiesas spriedumu piespriestās zaudējumu summas.

Puses apņemas iznīcināt otras Puses iesniegtos personas datus, tiklīdz izbeidzas nepieciešamība tos apstrādāt.

7.10. Pārvadātājs parakstot Līgumu, apliecina, ka ir iepazinies ar koncerna mājas lapā www.ldz.lv publicētajiem “Latvijas dzelzceļš” koncerna sadarbības partneru biznesa ētikas pamatprincipiem, atbilst tiem un apņemas arī turpmāk strikti tos ievērot pats un nodrošināt, ka tos ievēro arī tā darbinieki un ar Līguma izpildi saistītie apakšuzņēmēji.

Pārvadātājam ir pienākums nekavējoties informēt VAS “Latvijas dzelzceļš”, ja identificēta situācija, kad pārkāpts kāds no “Latvijas dzelzceļš” koncerna sadarbības partneru biznesa ētikas pamatprincipiem, kā arī informēt par pasākumiem, kas tiek veikti, lai situāciju atrisinātu un novērstu tās atkārtošanos nākotnē. Gadījumā, ja šāda informācija netiek sniegta, bet VAS “Latvijas dzelzceļš” kļūst zināms, ka Pārvadātājs ir pārkāpis kādu no “Latvijas dzelzceļš” koncerna sadarbības partneru biznesa ētikas pamatprincipiem, tiks izvērtēta turpmākā sadarbība likumā noteiktajā kārtībā un apjomā.

Ja Pārvadātāja rīcībā Līguma izpildes ietvaros nonāk informācija vai pamatotas aizdomas, ka “Latvijas dzelzceļš” koncerna uzņēmuma darbinieks personiski vai ar starpnieku pieprasa, pieņem, piedāvā jebkāda veida materiālās vērtības, mantiska vai citāda rakstura labumus jebkādām personām ar nolūku panākt noteiktu prettiesisku lēmumu pieņemšanu, gūt prettiesiskus labumus vai priekšrocības vai sasniegt citu savtīgu mērķi personiskās, VAS “Latvijas dzelzceļš” vai jebkādu citu personu interesēs, Pārvadātājam ir pienākums par to nekavējoties informēt VAS “Latvijas dzelzceļš”, izmantojot ziņošanas iespējas koncerna mājas lapā www.ldz.lv. Paziņojumā jābūt iekļautai informācijai, faktiem vai materiāliem, kas ticami norāda uz minētajām darbībām vai sniedz pamatotu iemeslu aizdomām par šādām darbībām. VAS “Latvijas dzelzceļš” garantē, ka informācija tiks vispusīgi un objektīvi izvērtēta un pret ziņotāju, kā arī viņa pārstāvēto uzņēmumu un citiem tā darbiniekiem netiks vērstas nepamatotas negatīvas sekas vai darbības.

7.11. Par izmaiņām Līguma 8.punktā Puses informē viena otru 3 (trīs) kalendāro dienu laikā, nosūtot vēstuli, ko parakstījusi paraksttiesīgā persona.

7.12. Līgums ir parakstīts ar drošu elektronisku parakstu un satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums.

1. **Pušu rekvizīti un paraksti:**